“Barselona”ning qator yetakchilari Lionel Messi, Serxio Buskets, Ivan Rakitich, Serxio Roberto va Xordi Masip ko‘zi ojiz futbolchilardan iborat bo‘lgan Ispaniya paralimpiya terma jamoasiga qarshi xayriya o‘yinini o‘tkazdi. Mazkur o‘yin Rio-2016 maydonlaridan birida bo‘lib o‘tdi. Imkoniyatlar teng bo‘lishi uchun “Barselona” klubi futbolchilarining ham ko‘zi bog‘lab qo‘yildi. Shuningdek, to‘p ichiga esa shaqildoq moslama o‘rnatildi. O‘yin 1:1 hisobida yakunlandi. “Barselona” safidagi golni Messi kiritdi.